CELEX: 32005R0395
Language: el
Date: 2005-03-09 00:00:00
Title: Κανονισμός (ΕΚ) αριθ. 395/2005 της Επιτροπής, της 9ης Μαρτίου 2005, για ανακατανομή των δικαιωμάτων εισαγωγής σύμφωνα με τον κανονισμό (ΕΚ) αριθ. 1206/2004 για το άνοιγμα και τη διαχείριση εισαγωγής δασμολογικής ποσόστωσης για κατεψυγμένο βόειο κρέας που προορίζεται για μεταποίηση

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/20
            
         
      ΚΑΝΟΝΙΣΜΌΣ (ΕΚ) αριθ. 395/2005 ΤΗΣ ΕΠΙΤΡΟΠΉΣ
   
   της 9ης Μαρτίου 2005
   για ανακατανομή των δικαιωμάτων εισαγωγής σύμφωνα με τον κανονισμό (ΕΚ) αριθ. 1206/2004 για το άνοιγμα και τη διαχείριση εισαγωγής δασμολογικής ποσόστωσης για κατεψυγμένο βόειο κρέας που προορίζεται για μεταποίηση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1206/2004 της Επιτροπής, της 29ης Ιουνίου 2004, για το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση (1 Ιουλίου 2004 έως 30 Ιουνίου 2005) (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   Ο κανονισμός (ΕΚ) αριθ. 1206/2004 έχει προβλέψει για την περίοδο από 1ης Ιουλίου 2004 έως 30 Ιουνίου 2005 το άνοιγμα δασμολογικής ποσόστωσης 50 700 τόνων κατεψυγμένου βοείου κρέατος που προορίζεται για μεταποίηση. Οι διατάξεις του άρθρου 9 του εν λόγω κανονισμού προβλέπουν ανακατανομή των ποσοτήτων που δεν θα χρησιμοποιηθούν, λαμβάνοντας υπόψη, ενδεχομένως, την πραγματική χρησιμοποίηση των δικαιωμάτων εισαγωγής, στο τέλος Φεβρουαρίου 2005, όσον αφορά αντιστοίχως τα προϊόντα Α και τα προϊόντα Β,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Οι ποσότητες που αναγράφονται στο άρθρο 9 παράγραφος 1 του κανονισμού (ΕΚ) αριθ. 1206/2004 ανέρχονται συνολικά σε 1 179,43 τόνους.
   2.   Η κατανομή που αναφέρεται στο άρθρο 9 παράγραφος 2 του κανονισμού (ΕΚ) αριθ. 1206/2004πραγματοποιείται ως εξής:
   
               —
            
            
               930,57 τόνοι σε προϊόντα Α,
            
         
               —
            
            
               248,86 τόνοι σε προϊόντα Β.
            
         Άρθρο 2
   Ο παρών κανονισμός αρχίζει να ισχύει στις 10 Μαρτίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Μαρτίου 2005.
      
         
            Για την Επιτροπή
         
         J. M. SILVA RODRÍGUEZ
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 230 της 30.6.2004, σ. 42.